LidanRubinov/Halacha-QA huggingface dataset:
שאלה: חניכה שנמצאת בדכאון: אני מדריכה של בנות בשבט נחליאל (כיתה ח ), ויש לי חניכה שכבר המון זמן עצובה. בכללי היא בנאדם עם עליות וירידות, אבל עכשיו כבר המון זמן שהיא בירידה- במצב רוח, בשמחה. יוצא לי לדבר איתה הרבה,- היא פונה אלי בסמסים, שיחות, בבכי וייאוש.היא כבר לא מאמינה בעצמה,-לפחות ככה היא אומרת לי. ואני מרגישה שאני לא מצליחה לעזור לה. רציתי לשאול, מה אני אמורה לעשות? איך אפשר לעזור לה? (דוג נפוצה היא שולחת לי סמס מדוכא. מה להחזיר? תמיד כשאני מנסה לשמח לעודד לענות היא מחזירה, וסותרת את מה שאני אומרת. ואני מרגישה שזה לא יעיל.) אשמח לתשובה מהירה!
תשובה: למדריכה היקרה, ישר כח על הערנות! מצבי רוח משתנים הם אחד מהמאפיינים הבולטים של גיל ההתבגרות, בגיל הזה כל אחת בונה את הזהות שלה, מבררת מהי, מהם כוחותיה, אילו ערכים מתאימים לה, מה טוב לה ומה פחות טוב. זה בירuר לא פשוט שהרבה פעמים מביא איתו עליות וירידות במצב רוח, בנוסף, התהליך הזה גם כולל הרבה שינויים פיזיים וגם הורמונליים שגם גורמים לשינויים במצב רוח, בד"כ שינויים במצב רוח צריכים להיות בתגובה לסיטואציה מסוימת ובמצב רגיל, בעזרת שיחה, או מציאת פתרונות לבעיה מצב רוח אמור להשתפר. לא תמיד מיד רואים תצאות, לפעמים מה שצריך לעשות זה להגיד מילה טוב, לעודד ולאהוב ולדעת שאת התוצאות של ההשקעה הזו נראה רק בשלב מאוחר יותר. (כתבת על הסמסים שאת עונה לה, אני בטוחה שזה מאוד משמעותי לה למרות מה שהיא עונה לך.) הרבה פעמים העצבות של אדם נובעת מפער בין מה שהיה רוצה לעשות לבין מה שהוא עכשו, או מדימוי עצמי נמוך, וכדי להזכיר לו כמה הוא טוב אפשר לדאוג לעלות לו למודעות את כל הנקודות שהוא טוב בהם, או לגרום לו לחוות הצלחה בתחומים שבהם הוא יותר טוב. (לדוגמא אם היא מוכשרת בלימודים לבקש ממנה לעזור לחברות), בנוסף הרבה פעמים כדאי לנסות למצוא אם יש קושי נקודתי (בכיתה, בבית, בסניף), ואותו לנסות לפתור. עם זאת, את כותבת על החניכה שלך שהיא כבר תקופה ארוכה בירידה, ושאת מרגישה שהדרך הרגילה לעזור לה (שיחות עידוד, סמס קשר רצוף לא עוזרות), בעיני זה מאותת שאולי כדאי להפנות את החניכה שלך למישהי מקצועית, שתוכל לתת לה כלים להתמודדות ולהתגברות על מצבי הרוח. את יכולה להמליץ לה לפנות ליועצת, והיא תוכל להפנות אותה למי שצריך. בהצלחה רבה! את מוזמנת לפנות אלי למייל tepernaama gmail.com
שאלה: שליח ציבור וקבלת כסף: לרב. היה לי ויכוח לאחרונה עם חבר שקצת חזר בשאלה לגבי משכורת לשליח ציבור ונתינת כסף לפייטן. פעם קראתי בספר הלכות שעדיף לתת לשליח ציבור וקורא בתורה שכר. האם זה נכון? שאלה נוספת היא. חבר שלי טוען שבגלל שפייטן וש.צ מקבל כסף על מה שעושה בשבת זוהי כמו עבודה בשבת. אני כמובן פוסל את הטענה שלו אבל הייתי רוצה לדעת מה לענות לו חוץ מזה שהוא לא גורם לחילול שבת כמו עובד בחנות או בתחנת דלק. אשמח לקבל תשובות.
תשובה: וברכת ד  א. יש פוסקים שאומרים שעדיף לתת שכר לחזן, כדי שלא יהיו מריבות והכל יתנהל על מי מנוחות, אולם לכתחילה בודאי שיש להתפלל ולקרוא בתורה בלא ת אבל אם המצב קשה ויש צורך לטובת הקהילה, שיקרא אחד בצורה מכובדת, אפשר לתת לו שכר על כך. ב. אם הא מתפלל גם תפילה אחת ביום חול (וכדו ), ממילא שכרו של שבת הוא בהבלעה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קללות: אמא שלי מדי פעם (כשהיא מעוצבנת עליי) אומרת לי מילים מלחיצות שמפחידות אותי כגון: " את דפוקה, החיים שלך דפוקים, והם תמיד ישארו דפוקים", "את תגורי לבד עד גיל 40". ועוד כל מני דברים נוראיים פחות או יותר שעדיף שאני לא אכתוב אותם. גם כשמברכים מישהו אחרי הכל זה רק מילים, וגם קללה. זה רק מילים! הרב, בבקשה אם אתה יכול תגיד לי אם יש סיכוי שגם כל הדברים האיומים שהיא אומרת לי עלולים להתממש. ואם כן, מה אני יכולה לעשות על מנת למנוע את קיומם. רבה מראש :) אני שמחה שאני שייכת לעם ישראל, ושיש לי את האפשרות לשאול אותכם שאלות!
תשובה: וברכת ד  ראוי שלא לקלל אדם, אולם אפילו אם נתקללת, אפשר לבקש שיעשו לך התרת קללות, הנוסח מופיע ור (ביחד עם התרת נדרים ערב ראש השנה). וכשם שמתירים בבית דין של מטה כך יהיו מותרים בבית של מעלה. ולא ישאר שום רושם. כמו כן ידוע שכל מי שנתקלל חלילה, יעשה טוב לאחרים, בצדקה, חסד וכדו, ובכך יועיל להפוך את הקללה לברכה. עוד יש להוסיף שקללות שאנו לומדים ומכירים הם קללות שנאמרו על ידי משרע"ה ועם ישראל, אבל לא קללת אדם, גם בלעם רצה לקלל ונמצא מברך, אבל הוא היה נביא, אבל לא מצאנו בתורה קללה של אדם על אדם כלל. על כן נראה שרק אדם מיוחד או ת"ח מפורסם שייך לדון על קללתו, אבל אנשים רגילים ובייחוד בשעת כעס, אין קללתם קללה. והקב"ה יהפוך הקללה לברכה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הורדת שירים מדיסק למחשב: יש לנו דיסקים וסרטים שקנינו בבית, האם מותר להעלות אותם למחשב ומהמחשב להוריד לפלאפון אייפוד וכו? ב מראש, ושבת
תשובה: הדיסקים שקנית נתונים לשימושך הפרטי והחופשי ולפיכך מותר לך להאזין בכל דרך שתרצה. האיסור הוא להעביר את הקבצים הללו הלאה לאנשים שלא רכשו את הדיסק, וכן לקחת קבצים מחברים מדיסקים שמעולם לא רכשת. אביאל
שאלה: מכונת פסטה: קיבלתי מכונת פסטה יקרה, שכל כולה מיוצרת באיטליה. המכונה ידנית ומורכבת מגלגלים ושיניים אשר יוצרים בהמשך את הצורות של הפסטה. אחת ההוראות לגבי המכונה היא "אסור לשטוף במים- שמא ידבק ללקמח וייצור בצק נוזלי שיהרוס את המכונה" השאלה שלי היא האם יש דרך נוספת בה אוכל להשתמש במכונה ללא טבילתה במקווה? או שחייב לטבול אותה ואז לחכות מספר ימים עד שתתיבש על כל ילקיה ושלביה? הייתי שמחה לדעת איך ההלכה מתייחסת למכונות כאלו. בברכת שבת ו
תשובה: אם אפשר לטבול ולהמתין מספר ימים ולא יהיה כל נזק עדיף לעשות כך. אם אתה מחפש להקל - יש שלש אפשרויות: א. עצה של הרב עובדיה: טוב שיתן אותו במתנה לגוי, ויחזור וישאל אותו מהגוי, כי השואל או השוכר כלים מן הגוי, פטור מלהטבילם, כיון שלא קנאם להיות שלו. ב. עצה של הרב אוירבך: יקח אותו ליהודי טכנאי מוסמך, שיפרק את המכשיר בצורה מקצועית שלא כל אדם יכול לעשות בביתו, ואז ירכיב אותו מחדש, ונחשב הדבר כמו שנקנה הכלי מיהודי, וממילא הוא פטור מן הטבילה. ג. הקלה הלכתית דחוקה: הגדרה מחודשת כותב בערוך השלחן (יו"ד,קכ,לט), שכלי סעודה הם כלים שמטלטלין אותם ממקום למקום. אבל כלים גדולים, שמקומם קבוע, אינם בכלל כלי סעודה. לדבריו, לא רק כלים המחוברים לקרקע פטורים מטבילה אלא גם כאלה שאפשר לטלטלם ממקום למקום, אלא שאין דרך לטלטלם. כלים המטלטלים ומובאים לשלחן הם כלי סעודה, אבל אלו שקבוע להם מקום אינם בכלל זה, רוב הכלים החשמליים, כמו טוסטר, מיקסר וחלקיו, ובודאי תנור וטוסטר אובן, קבוע להם מקום והם פטורים מטבילה. עיין מקורות
שאלה: תדאג כל החבורה: אני לא יודע איך לנסח את זה, אבל בישיבה התיכונית שבה אני לומד יש "תופעה" נוראית שבה קרובים של חברי מהישיבה נפטרים או נהרגים בצורות זוועתיות ובד"כ לא טבעיות. אבות אימהות אחים ואחיות של חבריי מהישיבה עוזבים את העולם הזה בתדירות לא הגיונית. אם זה מסרטן, תאונת דרכים או תאונות עבודה לא עלינו. (רק להמחשה- בתפילות יש אצלנו 8 תלמידים שאומרים קדיש, ויש עוד את אלה שלא צריכים להגיד.) אני רק רוצה לשאול את הרב- מה עלינו לעשות- בתור ישיבה- עם העניין? האם לערוך תיקון כללי? אולי בדיקת מזוזות? העניין כבר הפך ממש מפחיד. מראש.
תשובה: כואב מאוד לקרא את דבריך. אתה מתאר מציאות קשה, אפשר בהחלט להבין שהדבר מפחיד אותך. אני לא אומר מה עליכם לעשות בתור ישיבה מפני שאני מכבד את ראש הישיבה שלכם. הוא ודאי גדול בתורה והוא ודאי מוטרד מהדברים שקורים בישיבה שלו. אתה יכול (לבד, או עם עוד חברים) לפנות אל ראש הישיבה או אל הרב של הכיתה שלך ולומר שאתם מפחדים ודואגים ומבקשים שהישיבה תעשה משהו. אני בטוח שהם יקשיבו לך ויציעו דברים שאפשר וצריך לעשות. באופן אישי אפשר להמליץ לך (לבדך או עם עוד מספר חברים) לעשות דברים שיחזקו ויעודדו אותך - אלו דברים שאנחנו עושים תמיד בשעת צרה: להקפיד יותר על תפילה ולימוד תורה. לקבל על עצמנו משהו שבו נתחזק יותר (לא לקבל דברים שקשה מדי לעמוד בהם). לתת צדקה או להרבות במעשים טובים (להתנדב במקומות שאתם יכולים לעזור). להוסיף פרק תהילים לתפילה בכל יום. לעלות למקום קדוש (כותל, מערת המכפלה, קבר רחל, רשב"י וכד ) להתפלל שם (תפילה כללית ותפילה פרטית). לישועות ונחמות במהרה עיין דברים שאמר הרב סבתו בהספד לתלמיד הישיבה
שאלה: ספרים שלא הוחזרו: אחותי איבדה לפני כ10 שנים ספרים של ספרייה מסויימת ולא החזירה עכשיו היא חזרה בתשובה ורוצה להחזירם מה עליה לעשות? אם הספרייה עדיין קיימת אז להחזיר לשם סכום מסויים של כסף?אבל אנחנו לא יודעים בדיוק את הסכום או לתת צדקה מה עדיף?
תשובה: לתת צדקה זה לא פתרון. השבת גזלה היא תנאי לקבלת התשובה שלה. לכן עליה לעשות כל מאמץ כדי לתקן את מה שקלקלה. צריך לבוא לספריה ולספר לספרנית בדיוק מה שהיה. הספרנית היא שתקבע כיצד צריך לפצות את הספריה. אם יתברר שהספריה נסגרה - צריך לבדוק למי היתה שייכת (לעיריה למתנ"ס וכד ) ולפנות אליהם כדי לברר את הענין ולשלם להם לפי מה שידרשו.
שאלה: הטלית: בס ד לפני שלוש שנים הוספתי לי שם ע י יעוץ עם אדם מאמינים ולפני שנתיים נחרב אליי עולמי. הלכתי לשלוש רבנים ואמרו לי שצריך לעשות תיקון ואפילו רב מאוד ידוע אמר לי שאיי צריכה לקנות קמע ולעשות תיקון ועם לאיעשה זאת אני אתחתן עוד מלא שנים. מאחר ואני בחורה מאמינה וכיום אני כבר שמונה חודשים משתדלת נורא לשמור שבת לא קניתי את הקמע מכיוון שאני יודעת שזה אסור לפי היהדות שלנו אבל נתתי כסף עבור התיקון.מאז ועד היום עברו כבר שנתיים ושום דבר לא קרה ניסו להכיר לי בחורים אבל לא רציתי מכיוון שהם אפילו לא שומרי מסורת. לפני כשבוע קמתי עם הרגשה של חייב להיות משהו וחלמתי על הטלית של גבר.אני לא יודעת מדוע ונכנסתי לאתר לחפש סגולה של טלית,ומצאתי שיש כזו סגולה ע י הרב בן טוב ובנוסף היה סיפור של בחורה בת 30 כמוני ובאותו יום שקנתה מצאה את הזיווג. האם מותר לקנות? ניסיתי כבר כמה שנים להתפלל עבור הזיווג שלי אבל שום סגולה ושום תפילה אינה מכירה לי אותי:( וזה מתסכל וכולם כבר נשואות בבתים שלהן ורק אני זה קריאת ים סוף. אנא עזור לי. שבת ו
תשובה: רצ"ב תשובה של הרב אליהו שטלית היא סגולה טובה. הוא מציין בסוף דבריו: "סגולה שעולה כסף היא לא סגולה". לכן כאשר מציעים לך תפילות וקמיעות ודורשים ממך ת - אל תמהרי להסכים לכך - תבדקי טוב טוב את הענין. מברך אותך שתמצאי זיווג הגון לאלתר
שאלה: מזל שבתאי - חשוב: אני יודע שלא כדאי להתעסק בזה ושזה לא כמו שהבנתי אבל כבר זה עבר באוזני ואני לא מצליח למצוא שום דרך אחרת מה הכוונה. קראתי באתר הידברות מאמר על שבעת הכוכבים וכתוב שם שבמזל שבתאי כל מה שאדם זה חושב מתבטל ולא יוצא אל הפועל משהו כזה. ואני כבר יותר משנה מפחד שכל מה שאני חושב מקלקל לי. אם אני סתם חושב להנאתי על משו טוב שיקרה, זה יתבטל בגלל שחשבתי על זה? ואם תכננץי לעשות משו גם אם זה לא היה לשם שמיים זה יתבטל כי חשבתי על זה? שאלתי מלא פעמים ואף אחד לא עונה לי, ואני רק רוצה לדעת ולהיות רגוע מה הכוונה בכל מה שאדם זה חושב מתבטל ולא יוצא אל הפועל. בבקשה תעזרו לי. מקרב לב
תשובה: אינני מבין כיצד ייתכן שכל מה שאתה חושב יתבטל? הרי חשבת לשלוח שאלה והוצאת מחשבה זו לפועל - אם כן, היא לא התבטלה. זאת ועוד, כל פעולה שאנו עושים מלווה במחשבה ולכן לא ייתכן שכל מחשבה תבטל שהרי אז נהיה משותקים לגמרי. לפיכך, אינני יודע להסביר את המשפט הזה כפי שהוא הובא בשאלה ואין לנו אלא להמשיך לחשוב, לתכנן ולפעול על מנת לתקן את העולם ולעשות הרבה טוב. אביאל
שאלה: איך קיים הבורא: אומרים שהבורא לא ניברא אלא הוא היה תמיד לנצח, ושמעתי את כל התשובות על זה, שהבורא ברא את התהליך של בורא וניברא נולד ומוליד, ושהבורא ברא את החומר שהוא מוגבל בזמן ומקום, ולכן הוא לא כפוף לתהליך שהוא יצר כי הוא יצר את זה. אז השאלה שלי, אז איך הוא קיים בכל זאת אם הוא מעולם לא ניברא?
תשובה: בשאלתך אתה מניח כי הבורא נתון תחת ציר הזמן שלנו ולפיכך חייבת להיות נקודת זמן בה הוא נברא. אולם עלינו להבין כי איננו מבינים את אינסופיותו של הקב"ה וזה איננו נתפס בעולם המושגים האנושי. אנו נתונים תחת ציר הזמן ולפיכך אנו תמיד יכולים ללכת אחורה ולחפש את הסיבה והמסובב. אולם כאשר מתייחסים לקב"ה לא ניתן לפועל כך. הוא מעבר לזמן ולחשיבה שלנו ולפיכך הוא מעולם לא נברא - כי הוא תמיד היה קיים. אביאל
שאלה: כשרות של דג מיובא: איך אפשר לבדוק אם ההכשר על דג סורימי המיובא התאילנד הוא אמיתי? הדג נקרא דליקטס כושר סורימי עם קיי המשולש של רב רלבג ואישור כיבכול של הרבנות. מיובא מהיבואן קיי.פי.שיין08-854-2842. אחרי הזיוף של ההכשר או.יו. על נורי לסושי ממזרח הרחוק אני טיפה חושדת. ושבוע טוב!
תשובה: שתי אפשריות לבירור. 1.לבקש מהיבואן את תעודת הכשרות של הרה"ר 2.לשאול במחלקת היבוא של הרה"ר 025313131
שאלה: ברכה: מה מברכים על בורקס תפוח אדמה ב סהר
תשובה: ברכת מזונות. אביאל
שאלה: תפילין: אני מתחזק, וברצוני לדעת מה בעצם אומרים התפילין ולמה אנחנו מניחים אותם, שאלה נוספת למה יש ימים בשנה כגון שבת שאסור להניח תפילין.
תשובה: מצאתי שיעור של הרב אליעזר מלמד שמברר את כל השאלות שלך באפן רחב ומדויק
שאלה: הלכות שבת במחנה: בעזרת ה אצא בשבת שתהיה למחנה של הסניף. אודה לך מאוד אם תוכל לסכם לי הלכות שבת למחנה. רבה!!
תשובה: שבת במחנה זו סוגיה רחבה  יש לתת את הדעת לדברים רבים (שבשגרת הבית מתנהלים בלי תשומת לב מיוחדת): הכנת עירוב חצרות. הכנת האוכל ושמירתו לשבת (בחימום ובקירור). הגשת האוכל לשולחנות. הדלקת נרות שבת. שפיכת מים שלא לכיור. שימוש באילן בשבת. התמודדות עם תקלות: נקרע עירוב, נפל אוהל, כבתה אש, נותק חשמל. לדעתי לא ניתן לצאת למחנה בשבת בלי רב או תלמיד ותיק שיודע את ההלכות ומביא אתו ספרים כדי שיוכל לברר דברים בשעת הצורך. אני מברך אותך על הרצון שלך לרענן את הידע שלך ולקבל הדרכה - לשם כך אפנה אותך לספר קצר ותמציתי שעוסק בנושאים הללו: "דיני צבא ומלחמה" של הרב מן ההר זצ"ל עם הרבנים יששכר גואלמן ויהודה איזנברג יבדו לחיים ארוכים.(נכון שאתה לא בצבא אבל רוב עניני המחנה לא שונים בין צבא ובין מחנה קיץ)
שאלה: משפחה: שבוע טוב כבוד הרב. רציתי לשתף אותך קצת בהרגשתי והייתי שמחה אם תוכל לעזור לי. ב"ה אחותי התחתנה לא מזמן, אני ממש שמחה עם זה והכל כי כ"כ חיכיתי לרגע הזה. אני מרגישה שלאט לאט אני מתחילה קצת לא לאהוב אותה ואת בעלה, הם נראים לי קצת מעצבנים ורק בשלהם. מה אוכל לעשות? אשמח לרעיון. ושבוע טוב ומבורך בע"ה!
תשובה: חתונה הוא נקודת מפנה בחייה של הכלה כיוון שלמעשה היא מתנתקת ממשפחתה הקודמת ובונה משפחה חדשה. עד החתונה הכלה הייתה בבית הוריה יחד עם אחיה ואחיותיה וכעת היא עם בעלה החדש. לא מדובר רק בשינוי טכני אלא בשינוי מהותי במרכז החיים ותשומת הלב של הכלה. משאלתך ניתן להבין שבעבר אהבת מאוד את אחותך ותשומת לבה היה נתון אליך וכעת היא ובעלה עסוקים בעצמם - דבר שמקשה על יחסיך עמם. ראשית, יש להבין כי בתקופה הראשונה של הנישואין מירב האנרגיות מופנה פנימה לבניית הבית החדש. לכן, בשלב הראשוני נדרשת מהמשפחה הרחבה סבלנות ונתינת מרחב לבית החדש שנבנה. ניתן להניח כי בהמשך כאשר הזוג החדש ירגיש בנוח עם עצמו, הוא יוכל לפנות החוצה ולחדש את הקשרים עם הזולת. שנית, כדאי לשבת עם אחותך ואולי אף עם בעלה ולהציף את התחושה הזו. ייתכן ועלייך להנמיך מעט את רף הציפיות אליו היית מורגלת בעבר אך עם תקשורת נכונה ניתן להגיע להבנה וליחסים תקינים. אביאל
שאלה: מכנסיים במד"א: שבוע טוב! רציתי לדעת איך אמורה לנהוג אישה דתייה במסגרת מד"א מבחינת צניעות. האם מותר לה להתלבש בהתאם למדי המקום? (לשים מכנסיים רחבים שלא מבליטים) שהרי מדובר פה בחיי אדם, וזה הרבה יותר נוח להתנייד כך בשטח. אשמח לתשובה ולהסבר בעניין.
תשובה: בדיוק מהנימוקים שכתבת: אלו מכנסיים מתחייבים מאופן העבודה, יותר בטוחים ויותר מתאימים, הם לא לבוש גבר באופן מובהק אלא לבוש של הצוות הרפואי, והם צנועים. וכמובן, דווקא להקפיד כי מחוץ לשעות העבודה אין ללכת אלא בלבוש הנכון והראוי. ושנה טובה
שאלה: קבלה שקיבלתי על עצמי: לכבוד הרב, קיבלתי על עצמי קבלה ואמרתי בלי נדר, וקשה לי מאוד עם הקבלה הזו. לצערי אני מעוניין לבטל אותה. מה עליי לעשות? מראש!
תשובה: אם אמרת בלי נדר לפני הקבלה הדבר לא מחייב אותך ואין צורך לעשות שום דבר על מנת לבטל את הקבלה. ברכה והצלחה. ירון דוראני.
שאלה: זרע יבש-טומאה: אדם שנוגע בבגד (או מרטיב בגד) שנמצא עליו זרע אבל הוא התבייש ועברו מספר ימים-שבועות. האם האדם הוא נטמא? (בהנחה שהוא לא שטף לגמריי את הבגד אלא רק הרטיב אותו, ונגע בבגד) והאם הוא מעביר את הטומאה שלו לדברים אחרים שהוא נוגע למשל האדם נוגע במזוזה??? אני יודע שהשאלה היא מוזרה, אבל אני צריך לדעת את התשובה עליה.
תשובה: ב"ה, מה שאסור הוא הוצאת זרע לבטלה, אבל לגעת בבגד מותר. דני ארגמן
שאלה: חלום: כבוד הרב! אמא שלי חלמה בצהריים בשבת שאנא שלה באה אליה בחלום ואומרת לה לבוא ולישון לידה, היא התיישבה ליידה אך לא ישנה ליידה כי היא קמה לעשות משהו בסלון, מה החלום מסמל?
תשובה: חלומות נובעים מסיבות שונות, במקרים רבים אדם חולם על הדברים שמטרידים אותו ביום, או דברים שנמצאים בתודעתו ולא מעיזים לצאת החוצה ביום והם פורצים בלילה. במקרה הזה ייתכן והיא חשבה על אימא שלה ועל מערכת היחסים שלהם בדרך כלל לא כדאי להתייחס לחלומות ברצינות שהרי חלומות שווא ידברו,עליך לחזק את רוחך ונפשך ולהשתדל להתעלם. עליך להתעסק בדברים חיוביים ושמחים לתרום לחברה לעשות צדקה וחסד למלא את עולמך בעשייה חיובית, לפתח את המבט הטוב והחיובי על העולם, והתודעה שלך תתמלא בעושר רוחני שיפרוץ בשמחה ובטוב גם בלילה. תבושרי במחילה וסליחה וכפרה. ירון דוראני
שאלה: ברכות אחרונות: 1.ברכות אחרונות הן חובה? 2.מתי מברכים "בורא נפשות"?
תשובה: 1. ברכות אחרונות הן חובה. אנו מודים לבורא עולם לפני האוכל ולאחרין על הטוב שנתן לנו. 2. בורא נפשות מברכים על כל דבר שברכתו הראשונה שהכל או בורא פרי האדמה או בורא פרי העץ (חוץ מדברים שהם שבעת המינים, שעליהם מברכים מעין שלוש), וכן אחרי שאוכלים אורז- מברכים נפשות.
שאלה: ישיבות ציוניות לבעלי תשובה: הרב אני מעוניינת לברר עבור מישהו קרוב איזה ישיבות יש לחוזרים בתשובה, בציבור הציוני דתי.יש את מכון מאיר אבל זה בירושלים.יש משהו באזור המרכז??
תשובה: איני מכיר כל כך את הישיבות באזור מרכז הארץ. יש לי חבר שהקים גרעין תורני בקרית אונו (תנועת מעיינות), ויש לו שם גם כולל לבעלי תשובה. אשפר לשאול אותו אם אפשר להצטרף או אם הוא מכיר משהו באזור. קוראים לו: הרב אוריאל סעייד 0523003469 בהצלחה רבה
שאלה: מנהגי אבלול: אני בשנת אבלות על אבי יש לי כמה שאלות. לפי מנהג אשכנז האם מותר לי בשנת אבלות 1. להחליף עבודה 2. להחליף דירה(שכירות) ועוד משהו לא קשור למעברים 3. לקבל מתנה ליום הולדת ממישהו מהמשפחה מראש
תשובה: וברכת ד  המקום ינחם אותך בתוך שאר אבלי ציון וירושלים ולא תוסיפי לדאבה עוד. 1. אפשר להחליף עבודה וכן דירה. 2. קבלת מתנה אסורה אם הדבר חדש ומשמח, אבל סתם מתנה נוהגים בימינו לקבל, וכשם ששואלים היום ב האבלים, ובודאי שאין לדחות, דהיינו אם הביאו לך אין עליך חובה לדחות. אמנם יתכן שלא היו צריכים להביא לך, אבל לאחר שהביאו אין מניעה מלקבל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צמה בשבת: האם יש בעיה לעשות צמה לפני שבת ולפרק אותה בשבת ואם כן,מדוע?
תשובה: וברכת ד  כל חיבור שני דברים ליצירה חדשה נקראת בונה, ואילו הפרוק נחשב כסותר. וכן זה מה שקורה גם בצמה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בחירת שם לתינוק אליאב או אליהב: האים זה שם טוב
תשובה: לכם ומזל טוב ללידת הבן השם אליאב מופיע בכמה הקשרים בתנ"ך - תעיינו שם על השם השני לא שמעתי וזה נראה לי בסיס לטעויות. שנה טובה דוד לוי
שאלה: חופש - לא מצליח להתמיד ר יום: אני לא מצליח להתמיד ר יום שאני קובע לעצמי. מה לעשות?
תשובה: ממש סליחה על העיכוב בתשובה כנראה לחופש הזה זה לא ישנה, אבל אולי יעזור לחופשים הבאים. קודם כל, זה נהדר שקבעת לעצמך סדר יום - זה השלב הראשון. ללא השלב הזה, אז אין שום סיכוי. עצם המודעות והרצון לתיקון, הם מרשימים. בדרך כלל יש שתי בעיות מרכזיות שמפריעות לעמידה ביעדים שאנחנו קובעים לעצמנו א. סדר היום שאפתני מדי (כלומר, קבעת לעצמך הרבה מדי דברים). אם זה המצב - אז באמת כדאי מאד להציב יעדים יותר פשוטים ב. חוסר בגבולות ברורים. (כלומר, קבעת שעה במחשב אבל בעצם הפיתוי להשאר עוד ועוד גדול מדי). במקרה זה, כדאי לחשוב מה יכול לעזור. לפעמים יכול לעזור לבקש ממישהו  להקים אותנו מהמחשב. לפעמים גם אפשר להצמיד דבר לדבר. למשל להחליט שבבוקר לא פותחים מחשב לפני ש. או שאחרי ארוחת ערב עושים כך וכך וכן הלאה. כתבתי ממש על קצה המזלג. תגובות תתקבלנה בשמחה במייל שלי טוביה tsbias1 gmail.com
שאלה: דחוף, טהרה.: שאלה בעיניני טהרה: אני עם התקן, היום יום ה3 לשבעה נקיים, בניגוב בשירותים ניראתה הפרשה דמית על גבי הנייר טואלט. ויש הפרשות חומות על גבי התחתונית. מה הדין? להמשיך לספור?
תשובה: הכי נכון לשוחח עם מי שמבין, לתאר את הדברים ולקבל הנחיות מתאימות. בקישור, תשובה דומה
שאלה: עבודה: כבר מס חודשים שאני עובדת במקום ידוע בארץ שעליו הרבה מאזרחי המדינה מתלוננים לגבי הת היקר שנגבה מהם. בנוסף, במחלקת הגביה בה אני עובדת חלק גדול ממנה הינו עוסק בריביות והוצאות אכיפה החלות על המשלם במצב של איחור בת רציתי לשאול כמה שאלות: 1) האם מבחינה הלכתית מותר לי לעבוד במקום כזה? 2) כיצד מתייחסת התורה לריביות? מה האיסור בדיוק? והאם הוא חל עלי במקום ציבורי שכזה?
תשובה: יש לברר שיש היתר עיסקא למקום, שאם לא כן הרי אסרה התורה נטילת ריבית, ועובר על זה גם כל המסייע (רמב"ם הלכות מלווה ולווה ד, ב).
שאלה: יהודיה וגוי, מוסר החרדים: המון על התשובות המפורטות שמרתק לקרוא. אני מתנצלת על האורך, אבל יש לי שלוש שאלות: 1. שמעתי שאם בחורה יהודייה מתחתנת עם גוי ונולד להם ילד, אז אומנם שהילד הוא יהודי, אבל דרגתו הרוחנית נמוכה בגלל אביו. האם זה נכון? ואם הילד הזה יחזור בתשובה כשיגדל, זה ירומם אותו? 2. נראה ש"חרדים" הם אמורים להיות האנשים הכי רוחניים בחברה, שנוהגים על פי כללי התורה לרבות הערכים והמוסר שבתורה.אז איך זה שיורקים על נשים וזורקים אבנים על חיילים? זה הרי סותר את המצווה הבסיסית של "ואהבת לרעך כמוך"? אני מבינה שיש אנשים מכל הזרמים שלא מתנהגים בכבוד, אבל מהם לא מצופה ליותר? 3. יש לי חברה שרוצה לחזור בתשובה ושנים עושה מאמצים לכך, אך משפחתה אטאיסטים שמתנגדים לדת. היא רוצה "לחשוף את עצמה" בפניהם, אך חוששת מאוד מתגובתם כבעבר. מה אפשר לייעץ לה? איך תספר מבלי לגרום לפילוג משפחתי ולסופות טורנדו בבית? אשמח לקבל תשובה מפורטת,
תשובה: 1. הגמרא במסכת יבמות מה. מספרת על בן לאמא יהודייה ואבא גוי שבא לפני האמורא רב ושאל אותו מה דינו של יהודי בן לגוי, וענה לו רב שהוא כשר לנישואין. ביקש אותו אדם מרב: "אם כן תן לי להתחתן עם בתך". סירב רב, ואמר שאפילו אם הוא יהיה כיהושע בן נון - לא יתן לו את בתו (אלא הגמרא מציעה או שיתחתן עם אחת כמותו שאביה מישראל, או שילך למקום שלא מכירים אותו ויתחתן אפילו עם בת מיוחסת). מכאן למדנו שיש פגם בילד כזה, והפגם הוא במהות נשמתו, ולא יועיל לזה תשובה או לימוד תורה וקיום מצוות (אפילו כיהושע בן נון). כמובן שבדרגה שיוכל להגיע אליה במעלתו יוכל להתקדם הרבה ע"י תשובה ומעשים טובים, אך עדיין תמיד יהיה במעלה אחרת מבן להורים כשרים. 2. צריך להבדיל בין התפיסה לבין האנשים. התפיסה התורנית ודאי שוללת מעשים כאלה. בכל חברה יש כאלה שלקחו כעיקר יותר את ההתנהגות החיצונית שלה ולא את האמירה הפנימית, וחבל מאוד עליהם, גם הם עצמם מפסידים את מהות התורה וגם הציבור סובל מהם. כנראה יותר קל לתפוס מעשים החיצוניים כמו לבוש בצניעות, שמירת שבת, אכילה בכשרות, מאשר לשנות את הפנים, כפי דרישת התורה, שהרי זה דבר שאינו נמדד. להבין מהם חיים בצניעות, מה מהות השבת, איך צריך להרגיש כלפי הזולת וכדומה. ההלכה יכולה להגדיר מצוות כמו שבת - מעשה זה מותר וזה אסור, או גדרי תפילה - בשעה זו ובמקום זה, או גדרי לבוש צנוע כמו לכסות עד פה ועד פה, אך אין להלכה כלים להגדיר כמה צריך לאהוב יהודי, כמה צריך לכוון בתפילה, וכמה צריך להרגיש את ה  - יוצא שאנשים מתבלבלים ומבינים שעיקר ההלכה היא הסנטימטרים (שכמובן גם הם נכונים) ושוכחים את הלב. עיקר ענייננו אינו לבקר את האחרים, אלא להבין בעצמנו מה נכון, ולפעול כפי הדרכת התורה בשלימות. 3. הצעתי היא לנסות לדבר עם ההורים במונחים שלהם. יתכן מאוד שההורים עלולים לפרש את החזרה בתשובה כביקורת על החינוך שלהם, ולהפגע. יש להבהיר כמה הערכה יש לה להורים הנפלאים שגידלו אותה, חינכו אותה למידות טובות ודאגו לה. אחר כך להסביר להורים שחיפוש האמת שלה הביא אותה להבנה שזו הדרך הנכונה, ושהיא אינה רוצה להתנתק מהם, אלא להישאר חלק מהמשפחה. היא לא מנסה לשנות אותם, אלא לצעוד בדרך שהיא מבינה שהיא אמת, ולהישאר באהבה ובקרבה למשפחה כמו שהיה עד היום. לא כדאי להיכנס לויכוחים מה הדרך הנכונה, כי בדרך כלל אין פתיחות לקבל, וזו לא הנקודה (אולי בעתיד בזמן שיש נוחות ומוכנות והתעניינות אמיתית אפשר להסביר). שיהיה בהצלחה!
שאלה: טוקמן לפאלפון: אני מדבר בפאלפון שלי עם טוקמן ואני לא מכיר מקומות שמוכרים כאלה חוץ משני קיוסקים ליד ביתי שהם פתוחים בשבת,האם מותר לי לקנות שם רק בשביל שיהיה לי איך לדבר בפאלפון? (הוא עושה את זה במחשב ואז זה מתמלא לי בפאלפון).
תשובה: אין איסור לקנות במקום שפתוח בשבת. אנחנו משתדלים לא לקנות במקומות כאלה כמחאה על כך שהם פותחים בשבת. אנחנו גם לא מוכנים לפרנס מקום שפתוח בשבת. לכן אם אין לך דרך אחרת להשיג את המוצר מותר לך לקנות במקום שפתוח בשבת.
שאלה: בן אדם מה לך נרדם: מאוד קשה לי להתעורר לתפילה. לא שאני לא מנסה. אני מכוון שעונים, לפעמים אבא או אמא מנסים להעיר אותי, אבל אני פשוט לא מתעורר.אני ממש לא אוהב לקום בתשע וחצי כשאין שום מניין בסביבה. מה אני יכול לעשות?
תשובה: צדיק. אין ספק שזו קבלה טובה מאוד לקראת השנה החדשה להתחזק בתפילה ובקימה לתפילה. אני מניח שיש המון פתרונות יצירתיים כיצד לקום בזמן, החל משעון מעורר ששופך מים ועד לשמוע אופרה בקולי קולות. אבל בתכל ס, העבודה העיקרית היא על  הרצון. ככל שהרצון שלנו יהיה יותר חזק כך גם יהיה יותר קל לקום לתפילה. כל אדם שאומר שקשה לו לקום לתפילה צריך לבדוק את עצמו, מה קורה בזמן למשל שקובעים לצאת לטיול כל החבר ה. קובעים מוקדם בבוקר כדי לא לבזבז את היום בטרמפים, האם גם אז קשה לו לקום או כיוון שהוא לא רוצה להפסיד את הטיול אז הוא מתעורר כארי? אם גם אז הוא לא מצליח ומפספס את הטיול, מסתבר שיש כאן באמת בעיה, שזקוקה אולי לטיפול. אבל אם הוא מצליח להתעורר כיוון שיש לו רצון לצאת לטיול, זה אומר שבשאר הימים פשוט חסר לו הרצון להתעורר. אז איך מחזקים את הרצון שלנו לקום לתפילה? התפילה היא ביטוי של עבודת ה  שלנו, ככל שהאדם מרגיש יותר בעבודת ה  כך גם התפילה שלו משמעותית יותר. לכן בשביל לרצות לקום לתפילה, אנחנו צריכים לחזק את האמונה שלנו, ואת עבודת ה  שלנו. ע"י לימודי אמונה, תיקון המידות. וללמוד על משמעות התפילה, על מהותה ומטרתה. שתהיה לך שנה טובה ומתוקה. אלעד. ולכל שאלה אתה מוזמן בשמחה Gasner inn.co.il
שאלה: כשרות ארק: בשכונה שלי מוכרים ארק ב-45 ש"ח לבקבוק (זול). כתוב על הבקבוק רק "נסיך הארק" והיצרן "יקב בוטיק G". ולא שום דבר אחר האם זה מוכר לכם? זה כשר? תודות מראש, רפאל פלאוט
תשובה: נסינו לברר אבל לא עלה בידינו למצוא יצרן או מוצר בשמות הללו.
שאלה: הלכה: האם מותר לי לפני התפילה ללכת לקנות במאפיה ליד ביתי לחמניות פיתות או בסופר ליד ביתי, מכיון שאמי מבקשת?
תשובה: האיסור לקנות לפני התפילה הוא בדברים שלא נדרשים עכשיו. אבל אם צריך מזון ומצרכים לעכשיו, מותר לכתחילה לקנות לפני התפילה. אם אתה עושה זאת בשביל אמך אתה מקיים מצווה לפני התפילה - מצוות כיבוד הורים, זו הכנה מושלמת לקראת התפילה! עיין בהרחבה על מה שמותר לעשות לפני התפילה בשעור של הרב אליעזר מלמד:
שאלה: קייטריג פרי סטייל: אני מוזמן לארוע של קיטרינג "פריי סטיל" האם ידוע לכם משהו על רמת הכשרות שלו?
תשובה: עיין בתשובה קודמת שכתבנו על שאלה דומה (יש לעיין היטב היטב בשאלה יותר מאשר בתשובה)